একটি ভালো মানের ব্লগ নির্মাণে আমরা বদ্ধপরিকর। সেটা যেন ক্যাডেট কলেজের প্রতিচ্ছবি হয়ে উঠতে পারে। এ কারণেই ব্লগে লেখার ধরণটা কেমন হওয়া উচিত সে বিষয়ক নীতিমালা একটা আলাদা পাতায় দেয়া হয়েছে। নতুন যারা এই ব্লগের অবদানকারী হবেন তাকে কিছু দিক নির্দেশনা দেয়ার জন্যই এই পাতাটি করা হয়েছে। একজন নতুন অবদানকারী এই নির্দেশনাগুলো মেনে নিয়মিত লিখতে থাকলেই তাকে লেখক করে নেয়া হবে। অবদানকারী হিসেবে দেয়া পোস্টগুলো মডারেশনের পর ব্লগে আপলোড করা হবে। কিন্তু লেখকরা নিজেদের ব্লগ নিজেরাই আপলোড করতে পারবেন। এই পদ্ধতিটা ব্লগের ভালোর জন্যই করা হচ্ছে। কারণ সম্পূর্ণ উন্মুক্ত হলে ব্লগের মান অনেক কমে যায়। অনলাইনে জনপ্রিয় কয়েকটি ব্লগ দেখলেই বোঝা যায় এ ধরণের মডারেশন কতোটা জরুরী। সবাই আশা করি বিষয়টা ইতিবাচক হিসেবে নিবেন। তাই সরাসরি নির্দেশনাতে প্রবেশ করছি।